Malmi Vilppula

Malmi Kyllikki Vilppula (vuodesta 1941 oik. Järvenkylä;Kuka kukin on 1978, s. 1096. 20. helmikuuta 1911 Räisälä – 7. kesäkuuta 2000 Helsinki) oli suomalainen oopperalaulaja, äänialaltaan sopraano.Otavan Iso Musiikkitietosanakirja 5, s. 628. Helsinki 1979.  Hänet tunnettiin lempinimellä Räisälän satakieli.

Vilppula opiskeli Helsingin Konservatoriossa. Hänen opettajiaan olivat siellä Väinö Lehtinen ja Oiva Soini sekä yksityisesti myös Hanna Granfelt ja Paul Hansen. Ensikonserttinsa hän piti Helsingissä 13.3.1933.

Vilppula oli kiinnitettynä Helsingin Kansanteatteriin 1935–1944 ja sen jälkeen Suomen Kansallisoopperaan vuoteen 1963. Hän ohjasi oopperaluokkaa Sibelius-Akatemiassa vuosina 1964–1967 sekä Helsingin Konservatoriossa 1972–1976.

Malmi Vilppulan puoliso oli Teknos-Tehtaat Oy:n perustaja Yrjö Järvenkylä. Heille syntyi kolme lasta: dosentti Sirkka-Liisa Valle, professori Marjatta Rautio ja tutkimusjohtaja Jyri Järvenkylä.Fil. tri Y.T. Järvenkylä in Memoriam.

Lähteet
Vilppulan sukuseuran sivusto.

Viitteet

Luokka:Suomalaiset sopraanot
Luokka:Vuonna 1911 syntyneet
Luokka:Vuonna 2000 kuolleet